Elektroninis dalyvavimas
Elektroninis dalyvavimas, el. dalyvavimas, e-dalyvavimas – informacinių technologijų naudojimas gerinant abipusį piliečių ir valdžios dalyvavimą sprendimų priėmimo procesuose, įgalinant piliečius bendrauti ir bendradarbiauti su sprendimų priėmėjais pasitelkdami el. komunikacijos priemones. Europos Parlamento teigimu, e-dalyvavimas tai įvairūs instrumentai, padedantys piliečiams dalyvauti savivaldoje ir įsitraukti į politinių sprendimų priėmimo procesus. Tokiais instrumentais laikomi vieši konsultacijų forumai, e-peticijios, e-apklausos, e-skundų ir pranešimų apie pažeidimus teikimas.